Dear Prudence

«Dear Prudence» er ein song skriven av John Lennon (men tilskriven Lennon/McCartney) som vart framført og utgjeven 22. november 1968 av The Beatles på dobbeltalbumet deira The Beatles (òg kalla White Album).

 Bakgrunn 

Då The Beatles og kjende av dei var på meditasjonskurs i Rishikesh i India, vart det laga ein del songar, mellom andre «Dear Prudence». Songen handla om Prudence Anne Villiers Farrow (veslesystera til Mia Farrow). Under opphaldet i Rishikesh var det sjeldan at Prudence kom ut av meditasjonshytta si. Dette varte heile tre veker. Lennon og George Harrison klarte til slutt å overtale henne til å kome ut.Turner, Steve (2009) The Stories Behind the Songs 1967 – 1970 Carlton Books Limited ISBN 978-1-847-32268-5

 Innspeling 

«Dear Prudence» vart spelt inn 28-30. august 1968 i Trident Studios i London. Ringo Starr hadde forlate gruppa nokre dagar tidlegare på grunn av mistrivsel, men kom attende kort tid seinare. Derfor tok Paul McCartney på seg jobben bak trommesettet. På ei av innspelingsdagane hadde McCartney vitja av fetteren sin John som fekk lov å bidra med kor og handklapping.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 152

Medverkande
Den komplette lista av medverkande:Here, There and Everywhere: the 100 best Beatles songs, Stephen J Spignesi, Michael Lewis, page 252

John Lennon – vokal, korvokal, rytmegitar
Paul McCartney – korvokal, trommer, bassgitar, piano, flygelhorn, tamburin, kubjølle, klapping
George Harrison – korvokal, rytmegitar, sologitar, klapping
Mal Evans – korvokal, klapping
Jackie Lomax – korvokal, klapping

Andre versjonar

Det engelske post-punkbandet Siouxsie and the Banshees gav ut ein versjon av songen på singel i 1983, som vart den største britiske hitten deira, ein tredjeplass på UK Singles Chart.The Pop History Dig, Dear Prudence

Sonen til John Lennon, Sean Lennon gav ut ein coverversjon av «Dear Prudence» i Japan i 1991.

Det norske bandet Prudence tok bandnamnet sitt frå denne songen.Hoel, Ole Jacob (2011) Åge – historien om Norges største rocker. Oslo, Gyldendal ISBN 9788205390959 s. 66

Kjelder
Denne artikkelen bygger på «Dear Prudence» frå ,  den 16. mars 2018. 
 oppgav desse kjeldene:

Kategori:The Beatles-songar
Kategori:Songar frå 1968
Kategori:Songar produserte av George Martin
Kategori:Songar skrivne av Lennon–McCartney
Kategori:Siouxsie and the Banshees-songar
Kategori:Polydor Records-singlar
Kategori:Jerry Garcia-songar
Kategori:Alanis Morissette-songar
Kategori:Grace Potter-songar
Kategori:Jaco Pastorius-songar